CELEX: 62020TN0454
Language: bg
Date: 2020-07-16 00:00:00
Title: Дело T-454/20: Иск, предявен на/Жалба, подадена на 16 юли 2020 г. — Garment Manufacturers Association in Cambodia/Комисия

31.8.2020   
            
            
               BG
            
            
               Официален вестник на Европейския съюз
            
            
               C 287/42
            
         
      Иск, предявен на/Жалба, подадена на 16 юли 2020 г. — Garment Manufacturers Association in Cambodia/Комисия
      (Дело T-454/20)
      (2020/C 287/62)
      Език на производството: английски
      
         Страни
      
      
         Жалбоподател: Garment Manufacturers Association in Cambodia (Phnom Penh, Камбоджа) (представители: C. Ziegler и S. Monti, lawyers)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  частично да отмени Делегиран регламент (ЕС) 2020/550 на Комисията от 12 февруари 2020 година за изменение на приложения II и IV към Регламент (ЕС) № 978/2012 на Европейския парламент и на Съвета във връзка с временното оттегляне на режимите, посочени в член 1, параграф 2 от Регламент (ЕС) № 978/2012, по отношение на определени продукти с произход от Кралство Камбоджа, а именно във връзка с временното оттегляне на преференциите по ОСП за всички тарифни кодове, които засягат членовете на GMAC, т.е. кодовете по ХС, посочени в таблицата по член 1, алинея 1, и всички тарифни кодове по ХС, посочени в таблицата по член 1, алинея 2, с изключение на код 1212 93 по ХС;
               
            
                  —
               
               
                  да осъди Комисията да понесе направените от нея съдебни разноски, както и тези на жалбоподателя.
               
            
         Основания и основни доводи
      
      Жалбоподателят изтъква две основания в подкрепа на жалбата.
      
                  1.
               
               
                  Първо основание: Оспореният регламент нарушава принципа на пропорционалност и изискването за съгласуваност между политиките и дейностите на Съюза. Комисията не е извършила надлежна оценка на пропорционалността на частичното временно оттегляне на тарифните преференции в секторите за облекло, обувки и пътнически артикули на Камбоджа.
               
            
                  2.
               
               
                  Второ основание: Нарушение на процесуалните права на жалбоподателя поради непредставяне от страна на Комисията на надлежни мотиви в съответствие с член 296, параграф 2 от ДФЕС, което съответства на нарушение на правото на добра администрация.